قسەکەر پۆلیس گەرمیان عەقید مافپەوەر عەلی جەماڵ قەدوری ئمڕوو، لە بەیاننامەیگ راگەیان، شەو جومعە تەرم هاوڵاتیگ ئەرا خەسخانەی فریاگوزاری " شەهید " بریایە ک وە چەقوو کوشیایە.
وتیش، وە فەرمان دادەوەر لێکۆڵەر کەلار، بەش دژە تاوانەیل گەرمیان رەسینە شوین رویداوەگە دویای لێکۆلینەوە دەسنریاس وەبان ئەو چەقووە تاوانەگە وەپی ئەنجام دریاگە وەگەرد دەسگیرکردن سێ تومەتبار ک هانە پشت رویداوەگە، وتیش توومەتبارەیل ک دەسگیرکریان ژن و دویەت و برای ژن قوربانیەگەس،
وتیش، ئیرنگە ژن قوربانیەگە (ا-ع-ف) دەسگیرکریایە ک لەداڵگبوی 1981، گیچەڵ و وردەوردە لەناوبەینیان رویدایە و وە چەقوو پەلاماری دایە.
